Il-Kummissarju tat-Tfal Pauline Miceli ilmentat li l- appell tagħha biex l-unjins jaħdmu favur l-edukazzjoni tat-tfal ġie injorat. Fi stqarrija l-Ħamis, l-Uffiċċju tal-istess Kummissarju qal li l-Unjin tal-Edukaturi Professjonali (UPE) għażel li jinjora l-appell ta' Miceli meta oġġezzjona għaċ-ċaqliq ta' studenti għalliema fl-iskejjel fejn hemm nuqqas ta' għalliema. Aqra aktar: 'Pudina' lil uffiċjal tal-Ministeru; "qed jinjora d-direttivi" – UPE Aktar kmieni llum, il-Ministru għall-Edukazzjoni Justyne Caruana qalet li t-taħdidiet mal-Unjin tal-Għalliema Maltin (MUT) qed iħallu riżultati pożittivi biex tissolva l-kwistjoni tal-klassijiet li baqgħu mingħajr għalliema minħabba d-direttivi tal-unjins. Illum: Il-Ministeru jgħid li t-taħdidiet mal-MUT sejrin tajjeb L-Uffiċċju reġa' tenn li f'sitwazzjoni ta' emerġenza bħalma hemm bħalissa fis-settur tal-edukazzjoni, l-istakeholders kollha, speċjalment l-unjins, għandhom jaħdmu flimkien biex isibu l-aqwa soluzzjonijiet għall-edukazzjoni tat-tfal u mhux jikkonfrontaw 'l xulxin. "It-tfal m' għandhomx jinqabdu fil-ġlied ta' bejnietom. Il-pandemija, li diġà għamlet ħafna ħsara lill-edukazzjoni tat-tfal, għandha tkun żmien ta' waqfien mill-litikar industrajli," argumentaw. L-Uffiċċju appella wkoll biex id-drittijiet tat-tfal jingħataw saħħa legali biex ma jisfawx maħkuma minn "retorika vojta u interessi settorjali dojoq". Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6184cb30d5473_rand.td-a-rec-img{text-align:left}.td_uid_3_6184cb30d5473_rand.td-a-rec-img img{margin:0 auto 0 0}